
	Comisia pentru buget, finanţe şi bănci
	
	Bucureşti,        
Nr. 22/679/ 3.02.2010


Biroul Permanent

al

Camerei  Deputaţilor

Vă înaintăm, alăturat, propunerea legislativă pentru modificarea art.2 al Ordonanţei Guvernului nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări prin Legea nr.125/2002,  cu care comisia noastră a fost sesizată în fond cu adresa Biroului Permanent nr.PL.x 641 din 15 decembrie 2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/ 679/3 .02.2010


RAPORT

asupra propunerii legislative pentru modificarea art.2 al Ordonanţei Guvernului nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări prin Legea nr.125/2002.
Cu adresa nr.PL.x. 641 din 15 decembrie 2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu  propunerea legislativă pentru modificarea art.2 al Ordonanţei Guvernului nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări prin Legea nr.125/2002.
La întocmirea raportului s-a avut în vedere avizul negativ al Consiliului Legislativ.

              Prezentul proiect de Lege are ca obiect de reglementare  acordarea unor contribuţii de la bugetul de stat unui număr de 15 cadre diferite clericale angajate în instituţiile teologice acreditate din subordinea cultelor recunoscute din România şi neintegrate în învăţământul de stat. Nivelul acestor contribuţii se asimilează cu cel al profesorilor cu studii superioare, cu grad didactic I şi vechime în invăţământ între 22 şi 25 de ani.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat   31 deputaţi, din totalul de 34 membri ai comisiei.
Raportul comisiei a fost adoptat cu  majoritate de voturi. 
Propunerea legislativă a fost respinsă de Senat în şedinţa din 25 noiembrie 2009, în calitate de primă Cameră sesizată.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii propunerii legislative pentru modificarea art.2 al Ordonanţei Guvernului nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări prin Legea nr.125/2002, în şedinţa din data de 2 februarie     2010, comisia propune plenului respingerea proiectului de Lege
	PREŞEDINTE,

 Viorel Ştefan
	SECRETAR,

Iuliu Nosa


Consilier parlamentar:
   Luminiţa Ghiorghiu    

